Piata generácia Kie Sportage
Kia Sportage druhej generácie
**Kia Sportage** je kompaktný osobný automobil konštrukcie crossover, ktorý vyrába kórejská automobilka Kia Motors od roku 1995. Pôvodne to bolo mini SUV, druhá generácia je väčšia a môže byť zaradená medzi kompaktné crossover SUV.

Od roku 2006 sa vyrába v žilinskom závode Kia Motors Slovakia.

Prvá generácia (1993–2002)
--------------------------

V roku 1993 bola skonštruovaná prvá verzia vozidla, ktorá s automobilom Mazda zdieľala mnoho komponentov ako motor alebo prevodovku. Mazda, Ford a Kia tvoria spoločenstvo a preto mnohé konštrukčné riešenia vozidiel sú spoločné. Prvá generácia vozidla Kia Sportage bola dostupná s dlhším podvozkom a to vo dvoch verziách, ako 4 dverového vozidla a 2 - dverového kabrioletu. Prvá generácia Kia Sportage sa vyznačovala inováciou spočívajúcou v airbagoch na kolená.

Druhá generácia (2004–2010)
---------------------------

Druhá generácia s časovým odstupom dvoch rokov sa prejavila novinkou zdieľanou s Hyundai Tucson. Kia Sportage mala 2,0 l motor a výkon 129 kW. Celkovo bolo vozidlo väčšie ako automobily Kia Sportage vyrábané v línií prvej generácie. 
V roku 2008 bol na vozidle Kia Sportage upravený facelift. Kia Sportage druhej generácie sa začala vyrábať aj na Slovensku v Tepličke nad Váhom. Kia Sportage prvý raz v crash testoch americkej National Highway Traffic Safety Administration (NHTSA) získala 5 hviezdičiek.

Kia Sportage

Tretia generácia (2010–2015)
----------------------------

Tretia generácia sa vyznačovala novším naftovým motorom s celkovou kapacitou 2,0 l s výkonom 137 kW. Táto posledná generácia prišla do Európy a Ázie v roku 2010 a neskôr aj do Ameriky. Auto sa predávalo v Číne pod názvom Sportage R. Vďaka inováciám, vyhralo titul Auto roka v USA.

Štvrtá generácia (2015–2021)
----------------------------

Kia Sportage
Štvrtú generáciu predstavila KIA na *Frankfurtskom medzinárodnom autosalóne* 15. septembra 2015*.* Najväčšou zmenoubola zmena prednej masky, keď predné svetlomety už nie sú súčasťou masky chladiča ale prenikajú ďalej dozadu pozdĺž vonkajších hrán kapoty a mohutnejších okrajov blatníkov.

Piata generácia (2021-súčasnosť)
--------------------------------

Piata generácia (NQ5)
Piata generácia Sportage bola predstavená 8. júna 2021, pričom špecifikácie boli odhalené v júli 2021. Na základe najnovšej platformy značky N3 vyvinula Kia dve verzie Sportage s rôznou dĺžkou karosérie a rázvorom v závislosti od trhu.

Cena a výbava
-------------

Cena vozidla sa pohybuje okolo 20 000 € v základnej výbave. Najdrahší model má cenu cca 26 000 € čo zahrňuje vyhrievanie predných sedadiel, centrálne zamykanie, klimatizáciu, zamykanie s diaľkovým ovládaním, palubný počítač, tempomat, vyhrievané vonkajšie spätné zrkadlá či disky z ľahkých zliatin. Za špeciálne príplatok sa dajú dokúpiť kožené sedadlá alebo elektricky ovládané strešné okno.

Referencie
----------

1. ↑  NHTSA Releases Model Year 2007 New Crash and Rollover Safety Ratings, 13. feb. 2007, Online Archivované 2016-03-02 na Wayback Machine (anglicky)

Zdroj
-----

* Kia Oficiálne stránky výrobcu
* Kia Sportage Archivované 2013-09-29 na Wayback Machine na Kiaauto.sk

| Automobily značky Kia Motors 1990 – súč. |
| --- |
| Kategória | 1990 | 2000 | 2010 | 2020 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Miniautomobil | Pride |  | Picanto I | Picanto II | Picanto III |  |
| Malý automobil |  | Avella |  | Rio I | Rio II | Rio III | Rio IV |  |
| Nižšia stredná trieda |  | Sephia | Shuma I | Shuma II | Cerato |  |  |  |
|  |  | cee'd I | cee'd II | cee'd III |  |
|  |  | Soul I | Soul II | Soul III |  |
| Stredná trieda |  | Clarus | Magentis | Magentis II |  |  |
|  |  | Optima I | Optima II | Optima III | Optima IV |  |
| Vyššia stredná trieda |  |  | Opirus | Cadenza I | Cadenza II |  |
| MPV |  |  | Venga |  |  |
|  | Carens I | Carens II | Carens III | Carens IV |  |
|  | Carnival | Carnival II | Carnival III |  |
| SUV |  | Sportage I |  | Sportage II | Sportage III | Sportage IV |  |
|  |  | Sorento I | Sorento II | Sorento III |  |